префрлувањето на надлежноста на товарот на докажување беа идентификувани како најитни прашања. Комисијата прими 84 претставки во 2013 година. Таа откри наоди за дискриминација во 4 случаи врз основа на етничко потекло, политичка припадност, личен и социјален статус и припадност на маргинализирани групи. Тековниот недостаток на наоди и недостигот на кадар продолжува да ја попречува нејзината ефикасност. Работата на Комисијата при обработка на претставките треба да биде надополнета со активности за подигање на свеста во насока на спречување и заштита од дискриминација и промовирање на подобро разбирање на нејзината работа и на антидискриминаторската политика воопшто. Во однос на правата на лезбијки, хомосексуалци, бисексуалци, транссексуалци и интерсексуалци (ЛГБТИ) , насилните инциденти од претходниот период на известување не се повторија. Сепак, сторителите на овие инциденти сè уште не се кривично гонети. Потребни се континуирани напори за зголемување на свеста и почитување на различностите во општеството и намалување на нетолеранцијата пренесувана преку медиумите.

Работничките и правата на синдикално организирање и правата на синдикално организирање генерално се почитуваат. Синдикатите пријавија тешкотии при основање во некои компании. И синдикатите и организациите на работодавачи се борат за привлекување на нови членови и зголемување на нивното влијание. Над една четвртина од жалбите поднесени до Канцеларијата на Народниот правобранител во 2013 година (70 од 261), во врска со правата на сопственост, се однесуваат на постапувањата на управните органи и Управниот суд. Прекршувања на правата на сопственост беа потврдени во 109 случаи во 2013 година. 7% од надоместоците кои ги наплатува Катастарот не се во согласност со законски применливите стапки и потребна е поголема транспарентност во однос на наплатата на административни такси. Напредокот во однос на заштитата на заедниците и културните права е попречен поради недоволни финансиски и човечки ресурси, како и неадекватна соработка помеѓу надлежните органи. Агенцијата за остварување на правата на заедниците застапени со помалку од 20% го зголеми нејзиниот персонал и продолжи да соработува со надлежните органи на државната управата и организации на граѓанското општество; сепак, нејзините активности и понатаму се ограничени поради недостаток на државно финансирање. Исто така, постои постојан недостаток на средства за вработените во Управата за образование на јазиците на припадниците на заедниците при Министерството за образование и наука, како и во Управата за афирмирање и унапредување на културата на заедниците при Министерството за култура. Системските мерки за обезбедување на примена на етничките, културни и јазични права на сите заедници се недоволни и остануваат главно финансирани од донатори. Спроведувањето на Стратегијата за интегрирано образование е попречена и поради ограничените средства. Продолжува поделбата по етнички линии во училиштата, како и инциденти на меѓуетничко насилство во средните училишта. Продолжија објавите на интернет кои вршат поделба на етничка основа, како и навивањата на спортски настани и демонстрации, кои понекогаш се влошуваа од неизбалансирани медиумски известувања. Одделението за спроведување на Стратегијата за Ромите во рамки на Министерството за труд и социјална политика беше зајакната со нови вработувања; меѓутоа координацијата меѓу надлежните останува несоодветна. Локалните акциски планови за Ромите се попречени поради ограничени финансиски ресурси. Активните мерки на пазарот на трудот кои се однесуваат на Ромската популација се неефикасни поради административни барања кои Ромите не можат да ги исполнат. Предрасудите и дискриминацијата против Ромите продолжуваат, особено во областа на вработувањето. Во текот на минатата година, беше развиена наставна програма на ромски јазик и култура за основно образование и беа испечатени учебници, но поделбата на Ромите во училиштата продолжува, а бројот на ромски деца во специјалните училишта е несразмерно висок. Стереотипизација се случува на социјалните мрежи. Иако проектите во неколку приоритетни области се во тек, тие се главно водени од донаторски средства, бидејќи државните буџетски распределби остануваат непроменети. Во март 2014 година, на четвртиот состанок одржан по семинарот во 2011 за следење на состојбата на Ромите и Роми бегалци, се изготви сеопфатен преглед на препораките за политиката и се даде можност за поголема координација на напорите и споделувањето на информации. Оттогаш е направен мал напредок за спроведување на оперативните заклучоци од состанокот, особено во областа на легализација и обезбедување на социјални станови. Законски измени се потребни и за решавање на прашања во врска со граѓанска регистрација и добивање на лични документи за идентификација за оние кои во минатото биле одбиени. Дирекцијата за заштита на лични податоци , дополнително го зголеми бројот на извршени инспекции, од кои 60% беа спроведени во приватниот сектор и 40% во здравствениот сектор и судството. Речиси кај половина од овие инспекции се потврдени прекршоци. Бројот на жалбите на Дирекцијата беше стабилен, 404 во 2013 година, од кои 62 % се поврзани со злоупотреба на податоци на социјални мрежи. Генерално, бројот на откриени и потврдени прекршоци беше зголемен за речиси пет пати, од 56 во 2012 година до 254 во 2013 година, како резултат на проактивниот пристап на Дирекцијата. Активностите за подигање на свеста на јавноста исто така продолжија, што резултираше со 30% пораст во посетители на веб - страницата на Дирекцијата. Бројот на контролори и службеници

45